Alija Dubočanin

Alija H. Dubočanin (2. maj 1949 - 29. april 2019) bio je bosanskohercegovački književnik, koji je živio i radio u Sarajevu i Hadžićima. Bavio se isključivo pisanjem.

 Biografija 
Alija Hasagić Dubočanin, bosanskohercegovački književnik, rođen je 1949. godine u Bosanskom Dubočcu na Savi. Osnovnu školu je pohađao u rodnom mjestu i Koraću kod Bosanskog Broda, a srednju školu je završio u Kranju. Filozofski fakultet, smjer književnost i jezik, završio je u Sarajevu.

Nakon završetka studija, kraće vrijeme, radio je kao prosvjetni radnik u Osnovnoj školi Vladimir Perić Valter u Sarajevu, da bi nakon toga dobio mjesto urednika u izdavačkom preduzeću "Veselin Masleša" (kasnije Sarajevo Publishing ), gdje je ostao sve do penzionisanja 2006. godine. Uređivao je biblioteke: "Dječija književnost", 
"Lastavica", "Poezija za odrasle", "Proza za odrasle" i biblioteku "Posebnih izdanja". Najznačajnije uredničko djelo mu je edicija "Dječija književnost naroda i narodnosti BiH u 20 knjiga", koja je objavljena 1990. godine.

Književnošću se počeo baviti još kao srednjoškolac, a nakon objavljivanja prvih radova potpisuje se sa Alija H. Dubočanin ( H.-Hasagić, a Dubočanin od rodnog mjesta Dubočac). On je svestran književnik u čijem opusu se nalaze romani, pripovijetke, kratke priče,
pjesme i eseji. Njegove pjesme i priče uvrštavane se u brojne čitanke i antologije, a već dugo vremena njegova djela su nezaobilazni sadržaj obavezne školske lektire.

U toku rata bio je inicijator pokretanja i urednik lista za mlade "Lastavica" i novina za djecu "Vrelo Bosne". Prevođen je na: albanski, bugarski, engleski, francuski, holandski, makedonski, njemački, španski i turski jezik. Njegov roman "Behar u Sarajevu" (prvo izdanje 1998., drugo izdanje 2007), u kome su opisane prve dvije godine opsade i uništavanja Sarajeva, smatra se jednim od najboljih književnih djela koja obrađuju tu tematiku.

 Bibliografija 
 Objavljena djela za odrasle 
Svakodnevni Prometej, pjesme (1977),
San u čamcu, priče (1987), 
Hod za tobom, pjesme (1989), 
Slika na vodi, pjesme (1995), drugo dopunjeno izdanje (2000), 
Sveta kruška, pjesme (1996), 
Kupačica, priče (1996), 
Behar u Sarajevu, roman (1998, 2008), 
Orkestar, pjesme (1999), 
Pamćenje vode, pjesme, dvojezično: bosanski – njemački, 
Das Gedächtnis des Wassers, (1999), 
Sačovjek, pjesme (2003), 
Sedam otvorenih vrata, pjesme (2006), 
Noć zlatnih gromova, roman (2008), 
Ljetnikovac pod planinom, poezija (2011), 
San o ženi, roman (2012), i druga djela.

 Objavljena djela za djecu  
Zagrljeni vidik, pjesme (1978), 
Brod na vidiku, priče (1982), 
Vatre na rijeci, priče (1984), 
Lađa za daljine, priče (1985), (zajednon sa Brod na vidiku i Vatre na rijeci čini trilogiju); 
Da hoće nešto da ti se desi, pjesme (1986), 
Nemirno ljeto, roman (1988), 
Lađarski put, priče (1988, 1995, 1998, 2002, 2006), 
Tiha rijeka djetinjstva, pjesme (l997, 2003, 2005, 2008,2009),
Jedna mama i dvanaest sinova, proza (1997),
Pas pismonoša, slikovnica (1998),
Šarko, slikovnica (2004), 
Pjesme sa lijepim očima, pjesme (2001), 
Ljubav na vidiku, poezija (2006), 
Srećine igračke, slikovnica (2009), 
Brod na vidiku, izbor pripovjedaka (2010), 
Danas ću biti dijete, pjesme i priče (2012), i druga djela.

 Nagrade 
Književna nagrada Neven za knjigu pripovijedaka "Brod na vidiku",
Nagrada Oktobarska poetska drugovanja za knjigu "Vatre na rijeci"
Nagrada izdavačke kuće "Bosanska riječ" za zbirku pjesama "Pamćenje vode",
Višestruki je dobitnik prvih nagrada za kratku priču.

 Reference 

 Vanjski linkovi 
 http://www.cazin.net/cazin/17721-alija-h-dubocanin-bh-knjizevnik-ne-daj-boze-da-bosna-ostane-ovakva-kakva-je.html
 http://www.worldcat.org/identities/lccn-n78-33212

Kategorija:Biografije, Derventa
Kategorija:Bosanskohercegovački pisci
Kategorija:Rođeni 1949.
Kategorija:Umrli 2019.